Brachylophus
<s>Rod Brachylophus predstavlja skupinu od četiri živuće vrste iguana koje žive na fidžijskom arhipelagu te jednu divovsku, izumrlu vrstu koja je živjela na Tongi u južnom Pacifiku.</s><s>Iako su živuće vrste prirodno prisutne samo na Fidžiju, vrsta B. fasciatus prisutna je i na Tongi, gdje su ju vrlo vjerojatno donijeli i uzgojili ljudi.</s>

<s>Etimologija</s>

<s>Naziv roda, Brachylophus, nastao je kombiniranjem dvaju grčkih riječi - brahis (grč. βραχύς), što znači "kratak, malen", te lofos (grč. λόφος), koja znači "uzvisna, brdo", a što je referenca na šiljaste nabore koji su prisutni na leđima vrsta iz ovoga roda.</s>

<s>Evolucija i stanište</s>

<s>Pripadnice roda Brachylophus su geografski najizoliranije vrste iguana na svijetu.</s><s>Njihovi najbliži živući srodnici (rodovi Amblyrhynchus, Conolophus, Ctenosaura, Cyclura, Iguana i Sauromalus) nastanjuju uglavnom tropska područja Amerika, otočje Galápagos te Male i Velike Antile.</s><s>Nekolicina ovih rodova prilagođena je životu u sušnim biomima.</s><s>Lokacija roda Brachylophus, koja je toliko udaljena i izolirana od njegovih najbližih srodnika, dugo je bila i još uvijek jest biogeografska enigma.</s>

<s>Pretpostavlja se kako su se ove iguane razvile iz iguana Novoga svijeta koje su doplovile oko 10,000 km zapadno preko Tihog oceana uz pomoć južnoekvatorijalne struje.</s><s>Iako se oceansko putovanje od četiri ili više mjeseci čini malo vjerojatnim, preci roda Brachylophus su, moguće, bili prilagođeni takvom putovanju tako što su mogli preživjeti isključivo uz vodu, bez potrebe za hranjenjem, te su imali dug period inkubacije svojih jaja.</s>

<s>Druga predložena hipoteza, koja bi objasnila ovu enigmu, sugerira kako su ove iguane zapravo potomci iguana Starog svijeta, koje su prije oko 50 milijuna godina došle s područja Azije i Australije, a onda su se raspršile preko kopna, oceana i kopnenih mostova koji su postojali u tom periodu.</s><s>Problem s ovom hipotezom je taj što nikakvi fosili ili živući srodnici ovog roda nisu pronađeni na području Jugoistočne Azije, Australazije ili čak zapadnog Pacifika, uz izuzetak Fidžija i Tonge.</s>

<s>Taksonomija</s>

<s>Rod Brachylophus poznaje četiri živuće vrste, a to su:</s>

<s>Historijski, samo su prve dvije vrste iz tablice bile priznate, međutim 2008. godine je skupina australskih naučnika opisala vrstu B. bulabula u centralnim dijelovima Fidžija; izraz "bulabula" na fidžijskom znači "zdrav" ili "plodan".</s><s>Daljnja genetska i morfološka istraživanja potvrdila su da se radi o trećoj, samostalnoj vrsti.</s><s>Godine 2017., na otoku Gau je otkrivena nova vrsta, koja je nazvana B. gau.</s>

<s>Divovska vrsta s Tonge, Brachylophus gibbonsi, veličinom i građom slična primjercima iz roda Cyclura, nekoć je postojala na otoku Lifuka, otočnoj skupini Haʻapai te na otoku Tongatapu, ali je izumrla u prahistorijskom periodu zbog izlova od strane ljudi i njihovih udomaćenih životinja.</s><s>Na Fidžiju je postojala i još veća, izumrla vrsta iguane, Lapitiguana, koja je dosezala veličinu od 1.5 metra.</s>

<s>Reference</s>

<s>Literatura 
  (1989) A Phylogenetic Analysis and Taxonomy of Iguanian Lizards (Reptilia: Squamata).</s><s>University of Kansas Museum of Natural History Miscellaneous Publications 81: 1-65.</s><s>PDF fulltext
  (2001): Total evidence, sequence alignment, evolution of Polychrotid lizards, and a reclassification of the Iguania (Squamata: Iguania).</s><s>American Museum Novitates 3343: 1-38.</s><s>PDF fulltext</s>

<s>Vanjske veze</s>

<s>Images of B. bulabula</s>

<s>Fauna Fidžija
Iguane</s>

